Diari Oficial de la Generalitat Valenciana


Sumari del DOGV 2320, del 28-07-1994 (1994/832110)

ACORD de 5 de juliol de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Bétera.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2320

Data del DOGV
:   28-07-1994

Secció del DOGV
:   ALTRES DISPOSICIONS

Número del document
:   1994/832110


Data del document
:   05-07-1994

Organisme emissor
:   Conselleria d'Administració Pública

Tipus de document
:   Acord

ACORD de 5 de juliol de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Bétera. [94/5085]  
El Govern Valencià, en la reunió del dia 5 de juliol de 1994, adoptà l'acord següent:  
L'Ajuntament de Bétera, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de piscina municipal coberta i serveis annexos al carrer del Calvari del municipi de Bétera.  
Aquesta declaració d'urgent ocupació es justifica en la necessitat de finalitzar l'execució de les obres dins del termini assenyalat per les directrius del Pla Provincial d'Obres i Serveis de la Diputació Provincial de València per a l'exercici 1994, ja que la demora podria suposar la pèrdua del finançament corresponent, cosa que faria inviable l'obra, amb el consegüent perjudici per a la corporació.  
Sotmès l'expedient a informació pública i efectuades les notificacions individualitzades als afectats, aquests no han presentat cap al·legació durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Bétera per a l'execució del projecte de piscina municipal coberta i serveis annexos al carrer del Calvari del municipi de Bétera.  
Llista de béns afectats:  
Finca núm. 1  
Propietaris: Fidel González Pujol i la seua muller, Carmen Fuentes Aloy.  
Domicili: carrer de Ramón y Cajal, núm. 38. Bétera.  
Descripció de la finca: situada al carrer del Calvari, núm. 105, cantó amb el carrer de Serra, núm. 3. Solar no edificat de forma quadrangular, de 730 metres quadrats de superfície. Limita: per l'oest, amb el carrer del Calvari; pel nord, est i sud, amb la finca núm. 2 d'aquesta relació, classificada com a sòl urbà, qualificada d'equipament. Sense càrregues ni gravàmens.  
Adquirida pels seus titulars registrals a Francisco Cabanes Navarro i Rosa Galán Muñoz el 9 de setembre de 1976 davant el notari Jesús Olavarría Téllez.  
Inscripció 1a. de la finca 13903, foli 171, del tom 1601, llibre 113 de Bétera en el Registre de la Propietat de Moncada.  
S'expropia la finca completa.  
Finca núm. 2  
Propietaris: Francisco, Antonio, Ramón, Amador i Rosa Pilar Cabanes Galán, per cinquenes parts indivises.  
Domicili: carretera Burjassot-Torres Torres, s/n. Bétera.  
Descripció de la finca: situada al carrer del Calvari núm. 107, cantó amb el carrer de Vilamarxant, núm. 18, i carrer de Serra, núm. 1. Solar no edificat de forma poligonal abrupta, limita: pel nord, amb la via fèrria de Valencia a Bétera i parcel·les segregades, de la qual la descrita és resta, venudes a Carmen Pastor Hurtado i altres; per l'est, amb les terres de Genaro Ruis Granell; per l'oest, amb les terres de Francisco Villanueva Fernández de la Pradilla i altres i parcel·les segregades, de la qual és resta la que es descriu, venudes a Carmen Pastor Hurtado i altres; pel sud, amb les de Jesús Ten Navarro, Luis Luna Ferre, Filomena Broseta Aloy i Consuelo Broseta Pasarrius, les del senyor Fernández de la Pradilla i altres i parcel·les segregades d'on aquesta és resta. Té una superfície d'1 hectàrea, 45 àrees, 46 centiàrees, 58 decímetres. Solar no edificat, classificat com a sòl urbà, qualificat d'equipament i vials. Sense càrregues ni gravàmens.  
Adquirida pels seus titulars registrals, per herència del seu pare Francisco Cabanes Navarro, mitjançant una escriptura atorgada a Silla el 18 de juliol de 1986 davant la notària Dimar Mata Botella.  
Inscripció 2a. de la finca núm. 7673-N, foli 204, tom 1498, llibre 177, de Bétera, en el Registre de Moncada.  
De l'esmentada finca s'expropien 2.876 metres quadrats, els quals es troben reflectits com a parcel·la cadastral 8754802-11 del CU-1 vigent i inclou, a més, els terrenys dedicats a vial del carrer de Vilamarxant, que donen a la seua façana, els terrenys dedicats a vial en la prolongació del carrer de Serra, que donen a les façanes dels números 1 i 3, i els terrenys dedicats a vial en la meitat de la seua amplària, que donen a la façana del carrer de Benaguasil.  
Finca núm. 3  
Propietari: Junta de Forests i Senyoria Territorial de Bétera.  
Domicili: avinguda del País Valencià, núm. 62. Bétera.  
Descripció de la finca: situada al carrer de Benaguasil núm. 28. Solar no edificat de forma sensiblement rectangular. Limita: davant, amb el carrer de Benaguasil; per darrere, dreta i esquerra entrant, amb la finca núm. 2. Té una superfície de 216 metres quadrats. Classificat urbà, qualificat com a equipament i vial. Es desconeix si té càrregues o gravàmens i el seu títol d'adquisició, i també la seua inscripció registral.  
És la parcel·la 8754803-11 del CU-1 vigent i vial que dóna a la seua façana en la meitat de la seua longitud al carrer de Benaguasil.  
S'expropia la finca completa.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular, per escrit davant l'Ajuntament de Bétera, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 5 de juliol de 1994  
El conseller secretari del Govern Valencià,  
LUIS BERENGUER FUSTER